বর্ধমানের আউশগ্রামে পঞ্চায়েত সমিতির সভাপতির উপর হামলা

বর্ধমান: আউশগ্রাম (Aushgram) ২ নম্বর পঞ্চায়েত সমিতির সভাপতি মমতা বারুইয়ের (Panchayat Samiti President Mamata Barui) বাড়ি আউশগ্রামের মৌখিরা গ্রামে। তিনি বাড়িতে একাই ছিলেন। তার স্বামী ও ছেলে তাদের দোকানে ছিলেন।

ওই সময়ে অতর্কিতে হামলা চালায় এলাকার ৭ – ৮ জন দুষ্কৃতী। মারধরের পাশাপাশি তাকে জাতপাত তুলেও গালিগালাজ করা হয় বলে জানান আনন্দ বারুই।

মারধরে জখম মমতা বারুইকে প্রথমে স্থানীয় ইলামবাজার স্বাস্থ্য কেন্দ্রে (Ilambazar health center) নিয়ে যাওয়া হয়। তারপর তাকে রাতেই বর্ধমানের জাতীয় সড়কের পাশে বামচাঁদাইপুরের একটি বেসরকারি হাসপাতালে স্থানান্তরিত করা হয়।

আরও পড়ুন: সরস্বতী পুজোতেও ‘জাস্টিস’ স্লোগান, শিক্ষামন্ত্রীর সামনেই বিক্ষোভ যোগেশচন্দ্র চৌধুরী কলেজে

আনন্দ বারুই বলেন, দুয়ারে সরকার শিবির থেকে তারা বাড়িতে ফেরেন। তারপর তিনি তাদের দোকানে যান।গ্রামেই তাদের একটি মুরগির মাংসের দোকান আছে।

আউশগ্রাম ২ নম্বর ব্লক তৃণমূল কংগ্রেসের সভাপতি সেখ আব্দুল লালন জানান, যারা লোকসভা নির্বাচনে বিরোধীদের সঙ্গে হাত মিলিয়ে তৃণমূল কংগ্রেসকে হারানোর জন্য উঠেপড়ে লেগেছিল। তারাই এখন তৃণমূল কংগ্রেসের পতাকা ধরে তৃণমূল দাবি করছে। আসলে এরা দুষ্কৃতী ও খুনি।

আমি গোটা বিষয়টি জেলার শীর্ষ নেতৃত্বকে জানিয়েছি। পুলিশেও অভিযোগ দায়ের করা হয়েছে।